КНР, както е поискано в известието за започване. Дружеството заяви, че изискванията, които дружествата трябва да изпълнят, за да бъдат считани за оказала съдействие страна, са били неясни, и че чрез предоставянето на информацията за материалите за влагане то е потвърдило готовността си да оказва съдействие и е действало добросъвестно.
 (346)
 Комисията отбеляза, че Bulten Fasteners не е предоставило отговор на формуляра за изготвяне на извадката, както е поискано в известието за започване, включващ също така съгласие да бъде сред дружествата, които ще бъдат включени в извадка и разследвани. Като един от производителите износители, споменати в жалбата, дружеството също така е получило от Комисията конкретни указания при започването на процедурата чрез двустранна комуникация, в която е посочено ясно, че предоставянето на информацията за изготвянето на извадката е условие дружеството да бъде счетено за оказала съдействие страна. Дружеството също така не е предоставило никакви коментари относно списъка на оказалите съдействие производители износители, посочен в съображение 345, който е в досието от началото на разследването, от момента, в който Комисията е подбрала извадката от производители износители. Във връзка с това Bulten Fasteners поиска да бъде изслушано от служителя по изслушванията. На 7 декември 2021 г. се проведе изслушване, по време на което служителят по изслушванията стигна до заключението, че процесуалните права на Bulten Fasteners не са засегнати при процедурата, тъй като дружеството е получило от Комисията информация, на която не е реагирало. Въз основа на тези съображения, за разлика от производителите износители, които са подали формуляра за изготвяне на извадката и са дали изрично съгласие да оказват съдействие при разследването навреме, Bulten Fasteners не може да се счита за оказал съдействие производител износител и искането на тази страна беше отхвърлено.
 (347)
 След окончателното разгласяване Комисията отбеляза някои технически грешки в списъка на оказалите съдействие производители износители, които бяха поправени. Поправките се основават на информацията, предоставена от заинтересованите страни във формуляра за изготвяне на извадката. Така Shanghai Foreign Trade (Pudong) Co., Ltd., който предостави информацията за извадката за своите свързани производители Shanghai Rongdun Industry Co., Ltd. и Shanghai Chunri New Energy Technology Co., Ltd., беше изваден от списъка и заменен със свързаните с него производители. По същия начин BSC Corporation, търговец, изнасящ продукта, произвеждан от свързаното с него дружество Liaocheng BSC Metal, беше изваден от списъка и заменен със свързания с него производител.
 3.9.8. Други твърдения
 (348)
 След окончателното разгласяване ползвателят на полюсни болтове, споменат в съображения 154 и 155, заяви, че Комисията не е взела предвид твърдението му, че основният му конкурент в Индия произвежда полюсни болтове и ги продава в Съюза на цени, сходни с на тези на вноса от Китай. Ползвателят посочи, че това би показало, че цените на вноса от Китай не са дъмпингови. Ползвателят също така заяви, че Комисията е следвало да сравни цените на индийския внос на полюсни болтове с нормалната стойност. Тъй като Комисията обаче не е направила това, тя не може да стигне до заключението, че китайският внос на полюсни болтове е бил дъмпингов.
 (349)
 Комисията първо посочва, че такова твърдение не е било представено